Γεγονότα Φεβρουαρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Φεβρουάριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Φεβρουαρίου

;Καταστροφές και δυστυχήματα
*Στη Νότια Αφρική, σύμφωνα με έκθεση του Μαλεγκαπούρου Γουίλιαμ Μακγκόμπα, πέθαναν από υποσιτισμό, αφυδάτωση και διάρροια 94 ασθενείς διανοητικά ανάπηροι, στο διάστημα Μαρτίου και Δεκεμβρίου του 2016 εξαιτίας της κυβερνητικής προσπάθειας να εξοικονομήσουν χρήματα με τη μεταφορά των ασθενών από ένα ειδικό ίδρυμα σε κέντρα πρόνοιας με "μη έγκυρες άδειες". (BBC)

;Διεθνείς σχέσεις
*Ο υπουργός Άμυνας Χοσεΐν Ντεχγκάν επιβεβαιώνει την δοκιμή ενός νέου πυραύλου από το Ιράν ισχυριζόμενος ότι η δοκιμή δεν αποτέλεσε παραβίαση ούτετης πυρηνικής συμφωνίας του 2015 ούτε του ψηφίσματος 2231 των Ηνωμένων Εθνών. (Reuters) (PressTV)

;Πολιτική και εκλογές
*Εγκρίνεται από τη Γερουσία των Ηνωμένων Πολιτειών, με ψήφους 56–43, ο διορισμός του Ρεξ Τίλερσον ως υπουργού Εξωτερικών στην κυβέρνηση του Ντόναλντ Τραμπ. (''The Independent'')

## 2 Φεβρουαρίου
;Διεθνείς σχέσεις
*Εγκρίνεται ομόφωνα από το Ευρωπαϊκό Κοινοβούλιο η ένταξη της Γεωργίας στο καθεστώς Σένγκεν, που σημαίνει ότι δεν θα απαιτείται βίζα για να ταξιδεύουν οι Γεωργιανοί στις χώρες της ζώνης Σένγκεν. (Radio Free Europe/Radio Liberty)

;Πολιτική και εκλογές
* Στην Κολομβία απελευθερώνεται από τον Εθνικό Απελευθερωτικό Στρατό ο πρώην βουλευτής Οντίν Σάντσες, ο οποίος κρατούνταν ως όμηρος από την αντάρτικη οργάνωση από τον Απρίλιο 2016, ανοίγοντας το δρόμο για τη διεξαγωγή ειρηνευτικών συνομιλιών ανάμεσα στους αντάρτες και στην κολομβιανή κυβέρνηση την επόμενη εβδομάδα στον Ισημερινό. (BBC)

## 3 Φεβρουαρίου
;Διεθνείς σχέσεις
*Το υπουργείο Οικονομικών των ΗΠΑ ανακοινώνει νέα μέτρα εναντίον του Ιράν σε αντίποινα για την πρόσφατη δοκιμή βαλλιστικού πυραύλου. (Radio Free Europe/Radio Liberty)

;Πόλεμος και επιθέσεις
*Στρατιώτης του γαλλικού στρατού πυροβολεί έναν επιτιθέμενο που αποπειράθηκε οπλισμένος με μαχαίρι να εισέλθει σε περιοχή του μετρό κοντά στο Λούβρο του Παρισιού. (BBC)

## 4 Φεβρουαρίου

;Πολιτική και εκλογές
*Στη Ρουμανία ο πρωθυπουργός Σορίν Γκριντεάνου ανακοινώνει ότι η κυβέρνησή του θα καταργήσει το προτεινόμενο διάταγμα που αποποινικοποιεί την τέλεση ορισμένων αδικημάτων διαφθοράς στη χώρα. (Reuters)

## 5 Φεβρουαρίου
;Πολιτική
* Περισσότεροι από 600.000 διαδηλωτές διαδηλώνουν σε δεκάδες πόλεις στη Ρουμανία εναντίον της κυβέρνησης του Γκριντεάνου. (Digi24)

;Αθλητισμός
*Στο πρώτο παιχνίδι του Σούπερ Μπόουλ που κρίνεται στην παράταση, οι Νιού Ίνγκλαντ Πάτριοτς νικούν τους Ατλάντα Φάλκονς με 34–28. (''The New York Times'')
* Στο ποδόσφαιρο συλλόγων, το Καμερούν κατακτά το Κύπελλο Εθνών Αφρικής για το 2017 με νίκη 2–1 στον τελικό στην Γκαμπόν επί της Αιγύπτου. (''The Guardian'')

## 6 Φεβρουαρίου

;Νόμος και έγκλημα
*Το Ισραήλ εγκρίνει τον Ρυθμιστικό Νόμο με τον οποίο νομιμοποιούνται αναδρομικά 4.000 σπίτια σε 16 οικισμούς στην περιοχή Γ των κατεχόμενων παλαισινιακών εδαφών. (''The New York Times'') (''The Jerusalem Post'')

## 7 Φεβρουαρίου
;Πόλεμος και επιθέσεις
*Σε βομβιστική επίθεση αυτοκτονίας με στόχο το Ανώτατο Δικαστήριο του Αφγανιστάν στην Καμπούλ σκοτώνονται τουλάχιστον 20 άνθρωποι και άλλοι 41 τραυματίζονται, οι 10 από τους οποίους είναι σε κρίσιμη κατάσταση. (BBC) (NBC News)
*Εμφύλιος πόλεμος στη Συρία
**Σε έκθεση της Διεθνούς Αμνηστίας αναφέρεται ότι μεταξύ 5.000 και 13.000 ανθρώπων, οι περισσότεροι από τους οποίους ήταν άμαχοι, απαγχονίστηκαν στην υπό στρατιωτική διοίκηση φυλακή Σεντνάγια κοντά στη Δαμασκό, κατά το διάστημα από τον Σεπτέμβριο του 2011 ως τον Δεκέμβριο του 2015. (BBC)
;Νόμος και έγκλημα
*Ο Πρόεδρος της Ρωσίας Βλαντίμιρ Πούτιν υπογράφει νόμο για την αποποινικοποίηση της βίας στο σπίτι. (CNN)

## 8 Φεβρουαρίου
;Πόλεμος και επιθέσεις
*Ο διοικητής της Λαϊκής Δημοκρατίας του Ντονέτσκ (ΛΔΝ) Μιχαήλ Τόλστιχ, περισσότερο γνωστός με το ψευδώνυμο "Givi", σκοτώνεται από την έκρηξη βόμβας στη Μακίβκα στο ομοσπονδιακό υποκείμενο Ντόνετσκ. Οι αρχές της ΛΔΝ αποδίδουν την επίθεση στις μυστικές υπηρεσίες της Ουκρανίας. (BBC)

;Αρχαιολογία
*Ισραηλινοί αρχαιολόγοι ανακοινώνουν ότι ανακάλυψαν άλλο ένα σπήλαιο στο Κουμράν που είχε στο παρελθόν τις περγαμηνές της Νεκράς Θάλασσας.(''The Times of Israel'')

## 9 Φεβρουαρίου
;Πόλεμος και επιθέσεις
*Στη βόρεια Συρία, τουλάχιστον 3 Τούρκοι στρατιώτες σκοτώνονται λόγω σφάλματος των Ρώσων που έπληξαν την αλ Μπαμπ. (Radio Free Europe/Radio Liberty)

## 10 Φεβρουαρίου
;Δυστυχήματα και καταστροφές
*Σεισμός μεγέθους 6,5 βαθμών της κλίμακας Ρίχτερ πλήττει το νησί Μιντανάο των Φιλιππίνων, σκοτώνοντας 4 άτομα και αφήνοντας πάνω από 100 τραυματίες και υλικές ζημιές σε πολλά κτήρια.(9news) (Reuters)
*Τουλάχιστον 17 άνθρωποι σκοτώνονται και δεκάδες άλλων τραυματίζονται σε πανικό που σημειώνεται σε γήπεδο ποδοσφαίρου στην Ουίγκε της Ανγκόλας.(AP)

;Αθλητισμός
*Με τετράχρονο αποκλεισμό τιμωρείται η Ρωσίδα αθλήτρια Μαρία Σαβίνοβα και της αφαιρείται το χρυσό μετάλλιο που κέρδισε στα 800 μέτρα στους Θερινούς Ολυμπιακούς Αγώνες του 2012, καθώς βρέθηκε θετική σε αναβολικές ουσίες την περίοδο από το 2010 ως το 2013. (Radio Free Europe/Radio Liberty)

## 11 Φεβρουαρίου
;Πόλεμος και επιθέσεις
*Απαγγέλλονται κατηγορίες εναντίον του Αμπντουλκαντίρ Μασαρίποφ για ανθρωποκτονία αναφορικά με τις επιθέσεις στην Κωνσταντινούπολη που είχαν ως αποτέλεσμα να σκοτωθούν 39 άτομα. Για τις επιθέσεις έχει αναλάβει την ευθύνη το ΙΚΙΛ. (ABC)

;Καταστροφές
*Σφοδρές βροχοπτώσεις πλήττουν την Ινδονησία και προκαλεί κατολισθήσεις με 13 νεκρούς στην επαρχία Γουέστ Νούσα Τενγκάρα. (AP) 
*Περισσότερα από 70.000 άτομα απομακρύνονται από τα σπίτια τους στη Θεσσαλονίκη, καθώς οι αρχές επιχειρούν να εξουδετερώσουν μια βόμβα που δεν εξερράγη και χρονολογείται από τον Β΄ Παγκόσμιο Πόλεμο.(''The Guardian'')

## 12 Φεβρουαρίου
;Τέχνες και πολιτισμός
*Πραγματοποιήθηκε η 59η απονομή των Βραβείων Γκράμι στο Staples Center του Λος Άντζελες με οικοδεσπότη τον Τζέιμς Κόρντεν. Η Αντέλ, η Έμμα Στόουν, ο Ντέιβιντ Μπάουι, η Μπιγιονσέ και η Σολάνζ ήταν μεταξύ των καλλιτεχνών που έλαβαν βραβείο. (Έθνος)
*70α Βρετανικά Βραβεία Ακαδημίας Κινηματογράφου
**Η ταινία *[[La La Land (ταινία)|La La Land]]* κερδίζει 5 βραβεία. Το φιλμ *[[I, Daniel Blake]]* κερδίζει το βραβείο καλύτερης βρετανικής ταινίας. (BBC)

;Διεθνείς σχέσεις
*Η Βόρεια Κορέα προβαίνει σε επιτυχημένη δοκιμή βαλλιστικού πυραύλου πάνω από τη Θάλασσα της Ιαπωνίας.(BBC)

;Πολιτική και εκλογές
*Ελβετικά δημοψηφίσματα (2017)
**Οι ψηφοφόροι στην Ελβετία εγκρίνουν σε δημοψήφισμα την πρόταση να διευκολύνονται οι μετανάστες στο να αποκτήσουν υπηκοότητα της χώρας στην οποία μεταναστεύουν.(BBC) (Reuters)
*Προεδρική εκλογή στο Τουρκμενιστάν (2017)
**Στις κάλπες προσέρχονται οι ψηφοφόροι του Τουρκμενιστάν. Επανεκλέγεται άνετα ο Κουρμπανγκουλί Μπερντιμουχαμέντοφ (Radio Free Europe/Radio Liberty)
*Γερμανική προεδρική εκλογή (2017
**Ο πρώην υπουργός Εξωτερικών Φρανκ Βάλτερ Σταϊνμάιερ εκλέγεται ως Πρόεδρος της Γερμανίας. (''The Guardian'')

## 13 Φεβρουαρίου
;Δυστυχήματα
*Τουλάχιστον 34 άτομα σκοτώνονται έπειτα από την ανατροπή ενός τουριστικού λεωφορείου που μετέφερε ηλικιωμένους τουρίστες, στην Ταϊπέι της Ταϊβάν.(Focus Taiwan) (BBC)

;Πολιτική και εκλογές
*Το Ανώτατο Δικαστήριο του Ισλαμαμπάντ απαγορεύει επ' αόριστο στο Πακιστάν τον εορτασμό της ημέρας του Αγίου Βαλεντίνου.(CNN)
*Kim Jong-nam, eldest son of Kim Jong-il, is assassinated in Malaysia after two unidentified women reportedly poisoned him at Kuala Lumpur International Airport. (FOX News)

## 14 Φεβρουαρίου
;Πόλεμος και επιθέσεις
*Σύμφωνα με τα Ηνωμένα Έθνη, ο στρατός στην Λαϊκή Δημοκρατία του Κονγκό σκότωσαν τουλάχιστον 101 άτομα, συμπεριλαμβανομένων και 30 γυναικών, κατά το τελευταίο πενθήμερο, στη διάρκεια συγκρούσεων με αντάρτες των Καμουίνα Ενσάπου. (Al Jazeera)

;Νόμος και έγκλημα
*Δύο δημοσιογράφοι σκοτώνονται από πυρά και ένας συνεργάτης τους τραυματίζεται σε επίθεση στη διάρκεια ζωντανής μετάδοσης της εκπομπής "Milenio Caliente" στο Facebook στην πόλη Σαν Πέδρο ντε Μακορίς στη Δομινικανή Δημοκρατία. Τρία άτομα συνελήφθησαν. (BBC) (CNN)

## 15 Φεβρουαρίου
;Καταστροφές και δυστυχήματα
*Τουλάχιστον 8 οικίες καταστρέφονται καθώς συνεχίζεται η δασική πυρκαγιά στο Πορτ Χιλς, στα νότια περίχωρα της πόλης Κράιστεσρτς, στη Νέα Ζηλανδία. Ένας πιλότος σκοτώνεται από τη συντριβή του ελικοπτέρου του ενώ προσπαθεί να κατασβέσει τη φωτιά.(''Stuff'') (''The New Zealand Herald'')

;Νόμος και έγκλημα
*Η Βενεζουέλα απαγορεύει το CNN στην ισπανική, το 24ωρο τηλεοπτικό κανάλι, έπειτα από κατηγορίες για διασπορά προπαγάνδας. (BBC)

;Επιστήμη και τεχνολογία
* Ο Ινδικός Οργανισμός για την Διαστημική Έρευνα εκτοξεύει τον αριθμό ρεκόρ των 104 δορυφόρων σε μία και μοναδική αποστολή. (BBC)

## 16 Φεβρουαρίου
;Πόλεμος και επιθέσεις
*Τουλάχιστον 88 είναι οι νεκροί και περισσότεροι από 100 τραυματίες από τη βομβιστική επίθεση αυτοκτονίας στo τέμενος Λαλ Σαμπχάρ Καλαντάρ της Σιουχάν στο Σιντ του Πακιστάν. Από τους τραυματίες, οι 50 βρίσκονται σε κρίσιμη κατάσταση. (Dawn News), (The News)
*Τουλάχιστον 49 άνθρωποι σκοτώνονται στη Βαγδάτη, από την έκρηξη παγιδευμένου αυτοκινήτου. Την ευθύνη για την επίθεση αναλαμβάνει το ΙΚΙΛ. (BBC)

## 17 Φεβρουαρίου
;Πόλεμος και επιθέσεις
*Σε αντίποινα για τη βομβιστική επίθεση αυτοκτονίας στο Σιουχάν του Πακιστάν σκοτώνονται από το στρατό περισσότεροι από 100 τρομοκράτες και πολλοί άλλοι συλλαμβάνονται. (Al Jazeera)

;Καταστροφές
*Ο κυκλώνας Ντίνεο σκοτώνει 7 άτομα και καταστρέφει 20 χιλιάδες οικίες στη Μοζαμβίκη. (''Newsweek'')

;Επιστήμη και τεχνολογία
*Η Ζηλανδία πηγαίνει πλησιέστερα στο να αναγνωριστεί ως ήπειρος. (BBC), (''The Guardian'')

## 18 Φεβρουαρίου
;Καταστροφές και δυστυχήματα
*Από εκτροχιασμό τρένου στη Λουβαίν του Βελγίου σκοτώνεται 1 άτομο και άλλα 20 τραυματίζονται. (Sky News)
*Από την ανατροπή λεωφορείου που είχε προορισμό τη Χιλή σκοτώνονται τουλάχιστον 19 άνθρωποι. Το δυστύχημα συνέβη στην επαρχία Μεντόσα της Αργεντινής.(Reuters)

;Διεθνείς σχέσεις
*Πόλεμος στο Ντόνμπας
**Στη διάρκεια διάσκεψης για την ασφάλεια, που γίνεται στο Μόναχο, τίθεται σε ισχύ η εκεχειρία μεταξύ των φιλορώσων αυτονομιστών και του ουκρανικού στρατού. (Al Jazeera) (CNN)

;Πολιτική και εκλογές
*Ο Αντάμα Μπάροου ορκίζεται επίσημα ως Πρόεδρος της Γκάμπιας. (BBC)

;Αθλητισμός
*Το Ιράν επικρατεί των ΗΠΑ και κατακτά το χρυσό μετάλλιο στο Παγκόσμιο κύπελλο ελευθέρας πάλης ανδρών.(''Financial Tribune'')

## 19 Φεβρουαρίου

;Καταστροφές
*Τουλάχιστον 25 άτομα πεθαίνουν από χιονοθύελλες που έπληξαν το Αφγανιστάν. (Al Jazeera)

;Διεθνείς σχέσεις
*Στη Μογγολία η κυβέρνηση συμφωνεί με το ΔΝΤ για ένα πακέτο οικονομικής βοήθειας, διάρκειας 3 ετών, αξίας 5,5 δισεκατομμυρίων $. (Reuters) (IMF)

;Πολιτική και εκλογές
*Γενικές εκλογές στον Ισημερινό (2017)
**Οι ψηφοφόροι στον Ισημερινό προσέρχονται στις κάλπες για την εκλογή εθνοσυνέλευσης και ενός νέου προέδρου. Παράλληλα, διεξάγεται δημοψήφισμα για τους φορολογικούς παραδείσους. (Reuters)

;Επιστήμη και τεχνολογία
*Το SpaceX εκτοξεύει επιτυχώς τον πύραυλο Falcon 9 από το Διαστημικό Κέντρο Κένεντι, θέτοντας σε τροχιά ένα διαστημόπλοιο Dragon, προκειμένου να ανεφοδιαστεί ο Διεθνής Διαστημικός Σταθμός.(NPR)

## 20 Φεβρουαρίου
;Διεθνείς σχέσεις
*Η Μαλαισία ανακαλεί τον πρεσβευτή της από τη Βόρεια Κορέα εν μέσω μιας διαμάχης που σοβεί αναφορικά με την φερόμενη δολοφονία στη χώρα του Κιμ Γιον-ναμ από πράκτορες της Βόρειας Κορέας. (BBC)

;Πολιτική και εκλογές
*Δημοψήφισμα για σύνταγμα στο Ναγκόρνο-Καραμπάχ (2017)
*Σε δημοψήφισμα που διεξάγεται στον αποσπασμένο θύλακα Ναγκόρνο-Καραμπάχ (η περιοχή που διεκδικείται επί μακρόν από αμφότερα το Αζερμπαϊτζάν και την Αρμενία), το 87,6% των ψηφοφόρων εγκρίνουν την πρόταση για αλλαγή πολιτεύματος από ημιπροεδρική σε πλήρη προεδρική δημοκρατία, κάτι που σημαίνει ότι καταργείται η θέση του πρωθυπουργού. (Radio Free Europe/Radio Liberty)

## 21 Φεβρουαρίου
;Καταστροφές και δυστυχήματα
*Από τη συντριβή αεροσκάφους τσάρτερ σε εμπορικό κέντρο της Μελβούρνης στην Αυστραλία, λίγο μετά την απογείωσή του από το Αεροδρόμιο Έσεντον, σκοτώνονται οι 5 επιβαίνοντες σε αυτό. (ABC News Australia)

;Υγεία
*Περισσότερα από 4,9 εκατομμύρια άτομα στο Νότιο Σουδάν χρήζουν βοήθειας εξαιτίας του λιμού που ενέσκηψε στη χώρα. (CNN)

;Νόμος και έγκλημα
*Έπειτα από την καταδίκη για ανθρωποκτονία, που εκδόθηκε τον περασμένο μήνα, ο Ισραηλινός στρατιώτης Ελόρ Αζάρια καταδικάζεται σε 18μηνη φυλάκιση από στρατιωτικό δικαστήριο για τον θανάσιμο πυροβολισμό ενός τραυματισμένου και άοπλου Παλαιστινίου, ο οποίος είχε μαχαιρώσει έναν στρατιώτη τον περασμένο Μάρτιο, στη Χεβρώνα. (CBS News)
 
;Πολιτική και εκλογές
*Η Πρώτη Κυρία του Αζερμπαϊτζάν Μεριμπάν Αλίεβα, η οποία θεωρείται ευρέως ότι προαλείφεται για τη διαδοχή του συζύγου της, διορίζεται αντιπρόεδρος. (BNO News)
*Γενικές εκλογές στον Ισημερινό (2017)
**Στον δεύτερο γύρο των προεδρικών εκλογών που θα διεξαχθεί στις 2 Απριλίου, θα αναμετρηθούν ο αντιπρόεδρος Λενίν Μορένο και ο πρώην τραπεζικός διοικητής Γκουιγέρμο Λάσο, καθώς δεν συμπλήρωσε κανένας από τους δύο υποψηφίους το απαιτούμενο 40% των ψήφων στις εκλογές της Κυριακής. Ο Μορένο συγκέντρωσε 39,21% των εγκύρων ψηφοδελτίων και ο Λάσο το 28,34%, με καταμετρημένο το 95% των ψηφοδελτίων. (Reuters)

## 22 Φεβρουαρίου
;Πόλεμος και επιθέσεις
*Σε επίθεση Χούθι με πύραυλο με στόχο στρατόπεδο της Υεμένης κοντά στην παράκτια πόλη της Μότσα σκοτώνεται ο υπαρχηγός του στρατού Αχμέτ Σαΐφ αλ Γιαφέι και αρκετούς άλλους. (Reuters)

;Νόμος και έγκλημα
*Ο πρώην Ανώτερος Διοικητής του Χονγκ Κονγκ Ντόναλντ Τσανγκ καταδικάζεται σε φυλάκιση 20 μηνών για διαφθορά και γίνεται ο ανώτερος αξιωματούχος στην ιστορία του Χογκ Κονγκ που καταδικάζεται. (BBC)

;Κουλτούρα
*Η τουρκική κυβέρνηση αίρει την απαγόρευση στις μουσουλμάνες Τουρκάλες αξιωματικούς του στρατού από το να φορούν μπούρκα. Ο στρατός είναι ο τελευταίος χώρος όπου ίσχυε η απαγόρευση ως σήμερα. (BBC)

;Τεχνολογία
*Η NASA ανακοίνωσε ότι ανακαλύφθηκαν επτά εξωπλανήτες με παρόμοιες προς τη γη ατμοσφαιρικές συνθήκες. Στους τρεις, μάλιστα, από αυτούς καταγράφηκε η παρουσία ωκεανών.(newsbomb.gr)

;Αθλητισμός
*Θερινοί Ολυμπιακοί Αγώνες 2024
**Η Βουδαπέστη αποσύρει την υποψηφιότητά της για τη διεξαγωγή των Θερινών Ολυμπιακών Αγώνων εκεί, αφήνοντας το Παρίσι και το Λος Άντζελες να είναι οι δύο υποψήφιες πόλεις για τη φιλοξενία της διοργάνωσης του 2024. (Reuters)

## 23 Φεβρουαρίου
;Πόλεμος και επιθέσεις
*Δυνάμεις της αστυνομίας του Ιράκ εισέρχονται στο διεθνές αεροδρόμιο της Μοσούλης και καταλαμβάνουν τον διάδρομο προσγείωσης από το ΙΚΙΛ.(Associated Press)

;Διεθνείς σχέσεις
*Φθάνει στην Κίνα το γεννημένο στις ΗΠΑ πάντα Μπάο Μπάο. (''The Washington Post'') 

;Καταστροφές
*Στο Ηνωμένο Βασίλειο η καταιγίδα Ντόρις ενσκήπτει με σφοδρούς ανέμους και βροχοπτώσεις, που έχουν ως αποτέλεσμα μία γυναίκα να πεθάνει. (''The Guardian'')

## 24 Φεβρουαρίου
;Νόμος και έγκλημα
*Η αστυνομία στη Μαλαισία ισχυρίζονται ότι ο Κιμ Γιον-ναμ, δίδυμος αδερφός του ηγέτη της Βόρειας Κορέας Κιμ Γιον αν, σκοτώθηκε από αέριο νεύρων τύπου VX (αέριο νεύρων). (''The New York Times'')
*Τη διεύρυνση της χρήσης ιδιωτικών φυλακών προωθεί ο Ντόναλντ Τραμπ. (''The Washington Post'') 

## 25 Φεβρουαρίου
;Πόλεμος και επιθέσεις
*Το Συριακό Παρατηρητήριο για τα Ανθρώπινα Δικαιώματα αναφέρει ότι εξτρεμιστές επιτέθηκαν εναντίον δυο βάσεων του συριακού στρατού στην πόλη Χομς, σκοτώνοντας τουλάχιστον 42 άτομα, ανάμεσα στα οποία και ένας ανώτατος αξιωματούχος των μυστικών υπηρεσιών. (Reuters μέσω ''Jerusalem Post''), (SBS)
*Ξεσπούν νέες συγκρούσεις ανάμεσα σε αυτονομιστές και στο στρατό του Αζερμπαϊτζάν στο Ναγκόρνο-Καραμπάχ. (Radio Free Europe/Radio Liberty)

## 26 Φεβρουαρίου
;Πόλεμος και επιθέσεις
*Ο συριακός στρατός ανακαταλαμβάνει την στρατηγικής σημασίας πόλη της Ταντέφ που βρισκόταν υπό τον έλεγχο του Ισλαμικού Κράτους, στα νότια της Αλ Μπαμπ. (Xinhuanet)

;Τέχνες και Πολιτισμός
* Στο Dolby Theatre του Λος Άντζελες πραγματοποιείται η 89η απονομή των Βραβείων Όσκαρ, με παρουσιαστή τον Τζίμι Κίμελ. (ABC)
** Η ταινία "La La Land" λαμβάνει τα περισσότερα βραβεία.
*Καλύτερη ταινία αναδεικνύεται το *[[Moonlight (ταινία)|Moonlight]]*. Η ίδια ταινία απέσπασε και το βραβείο καλύτερου διασκευασμένου σεναρίου. (ABC News Australia), (ABC)
**Ο Μαχερσάλα Αλί κερδίζει το βραβείο δεύτερου ανδρικού ρόλου για το *Moonlight*. Είναι ο πρώτος μουσουλμάνος Αμερικανός που κέρδισε το Όσκαρ. (''The Guardian'')
**Το *[[La La Land (ταινία)|La La Land]]* κερδίζει το βραβείο καλύτερου σκηνοθέτη με τον Νταμιάν Σαζέλ. Η Έμα Στόουν κερδίζει το βραβείο καλύτερης ηθοποιού. (''The Guardian'')

;Καταστροφές και δυστυχήματα
*Εκατομμύρια κατοίκων στη Χιλή μένουν χωρίς πρόσβαση σε τρεχούμενο νερό εξαιτίας των πλημμυρών. Τουλάχιστον 4 άτομα πέθαναν στις πλημμύρες.(BBC)
*Στη βόρεια Ινδία σκοτώνονται 16 άτομα έπειτα από την ανατροπή ενός φορτηγού σε ορεινό δρόμο. (DW)
*Σε τροχαίο δυστύχημα που σημειώνεται στην εθνική οδό Αθηνών - Λαμίας, μία Πόρσε καρφώνεται πάνω σε άλλο όχημα που βρισκόταν σε πάρκινγκ στην εθνική, με αποτέλεσμα να σκοτωθούν ακαριαία ο γιος του ιδιοκτήτη των καταστημάτων παιχνιδιών Jumbo, Γιώργος Βακάκης, ένας φίλος του, μια 33χρονη μητέρα και το μόλις 3 ετών παιδί της. (newsit.gr)

;Αθλητισμός
*Η Μάντσεστερ Γιουνάιτεντ νικά τη Σαουθάμπτον 3–2 στο γήπεδο Γουέμπλεϊ και κατακτά το Λιγκ Καπ. (BBC)
*Ο Κερτ Μπους κερδίζει το ράλι Daytona 500 για πρώτη φορά στην ιστορία του. (''Orlando Sentinel'')

## 27 Φεβρουαρίου
;Διεθνείς σχέσεις
*Η Αρμενία συμφωνεί με την ΕΕ να ενισχύσουν τους μεταξύ τους δεσμούς. (Radio Free Europe/Radio Liberty)

;Επιστήμη και τεχνολογία
*Η SpaceX ανακοινώνει ότι θα στείλει σε τροχιά επανδρωμένη αποστολή γύρω από τη Σελήνη το έτος 2018. (CNBC)

## 28 Φεβρουαρίου
;Πόλεμος και επιθέσεις
*Στο Αφγανιστάν 12 αξιωματικοί της αστυνομίας σκοτώνονται σε επίθεση των Ταλιμπάν στη νότια επαρχία Χελμάντ. (BBC)

;Καταστροφές και δυστυχήματα
*Από τη συντριβή αεροσκάφους σε κατοικημένη περιοχή στο Ρίβερσαϊντ της Καλιφόρνια σκοτώνονται τουλάχιστον 3 άνθρωποι, από τους οποίους όλοι ήταν επιβάτες στο αεροπλάνο. (BBC)

;Νόμος και έγκλημα
*Γύρω στα 330 άτομα που κατηγορούνται για ανάμιξη στο πραξικόπημα της περασμένης χρονιάς στην Τουρκία δικάζονται σε φυλακή έξω από την Άγκυρα. Πρόκειται για την μεγαλύτερη δίκη στα χρονικά. (Al Jazeera)

02